6) આપણે કઈ પ્રથાનો વિરોધ કરવો અને કઈ પ્રથાનો નહિ તે સમજવું બહુ જરૂરી છે. જેમ કે, જો આપણે દીકરીને સાસરીમાં જ વળાવાની લગ્ન પછી એ પ્રથાનો સ્વીકાર કરીએ તો પછી એની સાસરીમાં જ્યાં સુધી એના પાર માનસિક કે શારીરિક અત્યાચાર ના થતો હોય ત્યાં સુધી દખલગીરી ના કરવાની પ્રથાનો પણ સ્વીકાર કરવો પડશે અને એ જે કરે છે એની સાસરીમાં એડજસ્ટ થવા એ મરજી થી કરે એમ શીખવવું જરૂરી છે અને નહિ કે એ સહન કરે છે તે રીતે. અને એક પુરુષને પણ એની પત્ની સાસરીને પોતાનું ઘર જ સમજે એનો અહેસાસ કરાવતા આવડવું જોઈએ. એક પુરુષની જવાબદારી છે કે સ્ત્રીને સહન કરે છે કે પોતે જ બધામાં એડજસ્ટ કરે છે એવું ના લાગવા દે અને પોતે પણ પોતાની આદતો, વિચારોમાં થોડો ફેરફાર કરે. જરૂરી નથી કે હંમેશા એક સ્ત્રીએ જ બધું જતું કરવું પડે, પુરુષ એ પણ ઘણી ચીજો જતી કરવી જ જોઈએ. જેમ સ્ત્રી સાસરીમાં સાકરની જેમ ભળી જાય, પતિના મિત્રોને પતિની સ્ત્રી મિત્રોને સ્વીકારી લે એવી જ રીતે પુરુષે પણ એની સાસરીમાં ભળવું જોઈએ, સ્ત્રીના મિત્રો, સ્ત્રીના પુરુષ મિત્રો નો સ્વીકાર કરવો જોઈએ.